b'\n_START_ARTICLE_\nHerra Ibrahim ja koraanin kukkaset\n_START_SECTION_\nJuoni\n_START_PARAGRAPH_\n1960-luvun Pariisissa 13-vuotias juutalaispoika Momo (Pierre Boulanger) asuu 9. kaupunginosan eloisalla Rue Bleue -kadulla tyls\xc3\xa4n asianajajais\xc3\xa4ns\xc3\xa4 (Gilbert Melki) kanssa. Momoa ovat alkaneet kiinnostaa seksiasiat, ja h\xc3\xa4n rikkoo s\xc3\xa4\xc3\xa4st\xc3\xb6lippaansa p\xc3\xa4\xc3\xa4st\xc3\xa4kseen korttelin kauneimman ilotyt\xc3\xb6n oppiin. Momo yst\xc3\xa4vystyy my\xc3\xb6 vastap\xc3\xa4isen kulmakaupan arabikauppiaan, turkkilaisen herra Ibrahimin (Omar Sharif) kanssa. Mies on el\xc3\xa4m\xc3\xa4\xc3\xa4ns\xc3\xa4 tyytyv\xc3\xa4inen nojatuolifilosofi ja hyv\xc3\xa4syd\xc3\xa4minen leskimies.\n_START_SECTION_\nArvioita\n_START_PARAGRAPH_\nTurun Sanomien Kari Salmisen mielest\xc3\xa4 elokuva on l\xc3\xa4mminhenkinen, kiva, el\xc3\xa4m\xc3\xa4nmy\xc3\xb6nteinen ja t\xc3\xa4rke\xc3\xa4, kuin lastenelokuva aikuisille. \xe2\x80\x9dJos siin\xc3\xa4 ei olisi huoria, se sopisi my\xc3\xb6s lasten suvaitsevaisuuskasvatukseen. Huorat tosin ovat sen verran n\xc3\xa4ttej\xc3\xa4 ja kultaisia, etteiv\xc3\xa4t nek\xc3\xa4\xc3\xa4n taida haitata.\xe2\x80\x9d'